open-index/open-wikipedia-markdown huggingface dataset:
Tadmur

**Tadmur** (arabisk تدمر; òg skrive **Tadmor**, **Tudmur**; i antikken **[[Palmyra]]**) er ein by sentralt i Syria i Homs guvernement. Han ligg i ein oase midt i Den syriske ørkenen 215&nbsp;km nordaust for Damaskus og 180&nbsp;km sørvest for Eufrat. Dei gamle ruinane av Palmyra ligg kring 500 meter sørvest for Tadmur. Sjølv om han er relativt isolert er stader i nærleiken Arak i aust, al-Sukhnah lenger nordaust, Tiyas i vest og al-Qaryatayn i sørvest. I følgje Syrisk statistisk sentralbyrå (CBS), hadde Tadmur eit folketal på 51&nbsp;323 i 2004. Innbyggjarane vart registrert som sunnimuslimar i 1838.

## Økonomi
Tadmur er den moderne busetnaden som ligg ved den antikke byen Palmyra, og utvikla seg like nord for dei gamle ruinane. Den moderne byen er bygd etter eit rutemønster. Quwatligata er hovudgata og går frå aust til vest, og startar ved Saahat al-Ra'is-plassen vest i byen. Byen er i dag base for turistar som vitjar ruinane. Han har eit museum sørvest i byen. Syria held ein årleg kulturfestival i Tadmur for å feire den antikke arva. Palmyra lufthamn ligg ved Tadmur.

Tadmur er òg eit senter for fosfatutvinning og naturgassindustrien i Syria. Den første fosfatgruva driven av staten vart grunnlagd nær Tadmur og produksjonen starta i 1971. Arbeidet med å knyte fosfatgruvene i Tadmur til hamna i Tartus byrja i 1978. I 1986 oppdaga landmålarar frå 1986 store jernmalmførekomstar i nærleiken av Tadmur.

## Kjelder


**Denne artikkelen bygger på «[[:en:Tadmur|Tadmur]]» frå ,  den 9. juni 2014.* 
*** oppgav desse kjeldene:*
*
*
Al-Sukhnah

**Al-Sukhnah** (arabisk السخنة) er ein by aust i Syria i Homs guvernement, aust for Homs i Den syriske ørkenen. Av stader i nærleiken finn ein Mayadin og al-Asharah i aust, al-Taybah og al-Raqqah i nord, Salamiyah i vest, Arak i Syria og Tadmur (Palmyra) i sørvest.

I følgje Syrisk statistisk sentralbyrå (CBS), hadde al-Sukhnah eit folketal på 16&nbsp;173 i 2004. Han er det administrative senteret i al-Sukhnah *[[nahiyah]]* («underdistrikt») som består av seks stader med eit samla folketal på 21&nbsp;880 i 2004. Innbyggjarane i byen er hovudsakleg sunnimuslimar. Al-Sukhnah har trekt til seg hundrevis av innbyggjarar frå nærliggande landsbyar dei siste hundreåra og er i dag eit senter for naturgassindustrien.

## Historie
I 634, då Rashidun-armeen til Khalid ibn Walid erobra Arak, tok al-Sukhnah imot den muslimske styrken i fred, då dei høyrte om dei generøse overgjevingsvilkåra som vart gjevne i Arak.

I 1225 vart al-Sukhnah skildra av den arabiske geografen Yaqut al-Hamawi som «ein liten by i Den syriske ørkenen, mellom Tadmur og 'Urd og Arak. Utanom kjelda finst her palmar. Han ligg ved vegen til Damaskus frå ar-Raqqah, og du kjem til han før du når Arak.» Midt på 1300-talet skreiv Ibn Batuta at al-Sukhnah var «ein vakker by», med hovudsakleg kristne innbyggjarar. Han noterte at al-Sukhnah fekk namnet sitt frå varmekjeldene her og at det var bad i byen.

På 1600- og 1700-talet vart al-Sukhnah eit viktig handelssenter i Den syriske ørkenen for innbyggjarane i nærliggande landsbyar og forskjellige beduin-stammer. Særleg var *Sawakhina* («folket frå al-Sukhnah») viktige i handelen med 'Anizzah-føderasjonen. I motsetnad til dei fleste beduingruppene hadde ikkje 'Anizzah økonomiske forhold med landsbyane i det indre av Syria og handelen deira med al-Sukhnah var unik. 'Anizzah handla kamelar, hestar, alkalisk oske og lêr, medan handelsfolk frå al-Sukhnah selde kveite, klede, våpen og reiskapar. Midt på 1800-talet vart byen mindre viktig etter kvart som Deir ez-Zor vart viktigare. På 1900-talet og fram til i dag har Sukhnah halde fram å fungere som handelssenter for området.

## Økonomi
Innbyggjarane i Sukhnah var knytte til forskjellige stammer i regionen gjennom forskjellige hierarkiske økonomiske band. Dei betalte avgift på kornavlingane til Sba'a, som til gjengjeld verna handelen deira. Dei gav òg saueflokkane til 'Umur og Hadidiyin. Til alle desse stammene gav innbyggjarane i al-Sukhnah korn, klede og forskjellig utstyr, medan dei attende fekk fe-produkt som dei kunne selje i dei store syriske byane. I dag har al-Sukhnah blitt eit lite industrisenter for naturgass.

## Kjelder

**Denne artikkelen bygger på «[[:en:Al-Sukhnah|Al-Sukhnah]]» frå ,  den 10. juni 2014.* 
*** oppgav desse kjeldene:*
*
*
*
*.
*
*.
Taldou-distriktet

**Taldou-distriktet** (arabisk **منطقة تلدو**) er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 110&nbsp;180. Senteret i distriktet er byen Taldou.

## Inndelingar
Distriktet Taldou er delt inn i tre underdistrikt eller nāḥiyaer (folketala er frå folketeljinga i 2004):
*Taldou nahiyah (ناحية تلدو): folketal 71&nbsp;503.
*Kafr Laha nahiyah (ناحية كفرلاها): folketal 20&nbsp;041.
*Al-Qabu nahiyah (ناحية القبو): folketal 18&nbsp;636.

## Kjelder

**Denne artikkelen bygger på «[[:en:Taldou District|Taldou District]]» frå ,  den 10. juni 2014.* 
*** oppgav desse kjeldene:*
Taldou

**Taldou** (òg skrive **Tall Daww**, **Taldo**, **Tall Dhu** eller **Taldao** arabisk تلدو) er ein by i Houla-regionen nord i Syria, nord for Homs i Homs guvernement. Av byar i nærleiken finn ein Burj al-Qa'i i aust, Tallaf i nordaust, Kafr Laha og Tell Dahab i nord, Qarmas og Maryamin i nordvest, al-Taybah al-Gharbiyah og al-Shinyah i vest, Kabu i sørvest, Sharqliyya i sør og Ghur Gharbiyah i søraust. I 2004 hadde han eit folketal på 15&nbsp;727 i følgje Syrisk statistisk sentralbyrå. Innbyggjarane er hovudsakleg sunnimuslimar.

I lag med nabolandsbyen al-Shumariyeh var Taldou åstad for Houla-massakren i 2012 der 108 sivile, mellom anna 49 barn og 32 kvinner, vart drepne, visstnok fordi den syriske hæren bomba og gjekk til bakkeåtak mot Shabeeha-militsen.

## Kjelder


**Denne artikkelen bygger på «[[:en:Taldou|Taldou]]» frå ,  den 10. juni 2014.* 
*** oppgav desse kjeldene:*
*
Maxi Rodríguez

**Maximiliano Rubén Rodríguez ** () er ein argentinsk fotballspelar som i 2014 spela for Newell's Old Boys i den argentinske fotballigaen og for det argentinske landslaget.
Felix Weingartner

**Paul Felix von Weingartner** elle ** Felix Weingartner** () var ein austerriksk-sveitsisk nyromantisk komponist, dirigent og pianist.

Weingartner var fødd i Zara (no Zadar) i Dalmatia i dåverande Austerrike-Ungarn. Familien hans var austerriksk, og flytta til Graz i 1868, då Weingartner var fem. Far hans døydde året etter.
Han drog til  Leipzig i  1881 for å studera filosofi, men gjekk snart fullstendig over til musikk. I 1883 blei han musikkstudent og blei ein av dei siste elevane til Franz Liszt.

Felix Weingartner blei etterkvart knytt til orkester og operascener i mellom anna Berlin, Wien, München, Hamburg, Boston, Darmstadt og Basel. Frå 1908 til 1927 var han fast dirigent for Wiener Philharmoniker, frå 1927 til 1934 verka han ved symfoniorkesteret i Basel. I 1920 blei han professor ved Franz Liszt-akademiet i Budapest. Han underviste også i ei årrekkje ved Wiener Musikakademie.

Weingartner komponerte operaer, orkesterverk, kammermusikk og songar. Han gav mellom anna ut *Über das Dirigieren* (1895), *Die Symphonie nach Beethoven* (1898), *Lebenserinnerungen* (3 band, 1923–29).

Felix Weingartner var gift fem gonger: Med Marie Juillerat (i 1891), baronesse Feodora von Dreifus (1903), mezzo-sopran Lucille Marcel (1912; døydde 1921), skodespelaren Roxo Betty Kalisch (1922) og Carmen Studer (1931). Han blei sveitsisk statsborgar i 1931.

Weingartner underviste mellom anna dirigentane Paul Sacher, Charles Houdret, Georg Tintner og Josef Krips.

## Kjelder

*Felix Weingartner (15. februar 2009), *Store norske leksikon*. Fri artikkel henta 9. juni 2014.


**Denne artikkelen bygger på «[[:en:Felix Weingartner|Felix Weingartner]]» frå ,  den 9. juni 2014.*  
 

## Bakgrunnsstoff
*Felix Weingartnet ved morethanthenotes.com
Kafr Laha

**Kafr Laha** (arabisk كفرلاها) er ein by i Homs guvernement nord for Homs nord i Syria. I 2004 hadde han eit folketal på 20&nbsp;041 i følgje Statistisk sentralbyrå i Syria. Innbyggjarane er hovudsakleg sunnimuslimar. Han er den største byen i Houla-regionen. Av stader i nærleiken finn ein Tallaf i nordaust, Tell Dahab i nord, Aqrab i nordvest, Qarmas og Maryamin i vest, al-Taybah al-Gharbiyah i sørvest og Taldou i søraust.

## Historie
Kafr Laha er identifisert som den antikke arameiske busetnaden Byt'l eller «Bethel».

Det var demonstrasjonar i Kafr Laha mot Assad-regjeringa under den syriske borgarkrigen, som byrja i 2011.

## Kjelder

**Denne artikkelen bygger på «[[:en:Kafr Laha|Kafr Laha]]» frå ,  den 10. juni 2014.*
*** oppgav desse kjeldene:*
*
Al-Qabu i Syria

**Al-Qabu** (arabisk القبو, òg skrive **Kabu**) er ein by sentralt i Syria i Homs guvernement, nordvest for Homs. Av stader i nærleiken finn ein al-Shinyah i nord, Taldou og Kafr Laha i nordaust, Sharqliyya i aust, al-Mahfurah i sør, Rabah i sørvest og Fahel i vest. I følgje Syrisk statistisk sentralbyrå (CBS), hadde al-Qabu eit folketal på 4&nbsp;870 i 2004. Innbyggjarar er hovudsakleg alawittar.

## Kjelder

**Denne artikkelen bygger på «[[:en:Al-Qabu, Syria|Al-Qabu, Syria]]» frå ,  den 10. juni 2014.* 
*** oppgav desse kjeldene:*
Talkalakh-distriktet

**Talkalakh-distriktet** (arabisk **منطقة تلكلخ**) er eit distrikt (mantiqah) i Homs guvernement i Syria. I folketeljinga i 2004 hadde det eit folketal på 129&nbsp;429. Senteret i distriktet er byen Talkalakh.

## Inndelingar
Distriktet Talkalakh er delt inn i fire underdistrikt eller nāḥiyaer (folketala er frå folketeljinga i 2004):
*Talkalakh nahiyah (ناحية تلكلخ): folketal 62&nbsp;069.
*Hadidah nahiyah (ناحية حديدة): folketal 25&nbsp;998.
*Al-Nasirah nahiyah (ناحية الناصرة): folketal 16&nbsp;678.
*Al-Huwash nahiyah (ناحية الحواش): folketal 24&nbsp;684.

## Kjelder

**Denne artikkelen bygger på «[[:en:Talkalakh District|Talkalakh District]]» frå ,  den 10. juni 2014.* 
*** oppgav desse kjeldene:*
Mariano Andújar

**Mariano Gonzalo Andújar** () er ein argentinsk fotballspelar som i 2014 spela for Napoli i italiensk Serie A og for det argentinske landslaget. I 2009 var han med på å vinna Copa Libertadores med Estudiantes.
Al-Nasirah i Syria

**Al-Nasirah** (arabisk الناصرة, òg skrive **al-Nasreh**) er ein liten by nordvest i Syria i Homs guvernement, vest for Homs og like nord for grensa til Libanon. Av stader i nærleiken finn ein Habnamrah i nordvest, Marmarita og Ayn al-Bardah i vest, Zweitina i sørvest, al-Husn i sør, al-Huwash og al-Mazinah i søraust, Shin i aust, Muqlus i nordaust, Hadeih og Mashta al-Helu i nord. I følgje Syrisk statistisk sentralbyrå (CBS), hadde al-Nasirah eit folketal på 835 i 2004. Han er det administrative senteret i al-Nasirah *[[nahiyah]]* («underdistrikt») som består av 20 stader med eit samla folketal på 16&nbsp;678 i 2004. Underdistriktet dekkjr eit område som vert kalla Wadi al-Nasara («Dalen til dei kristne») Innbyggjarane i byen er hovudsakleg kristne.

## Kjelder

**Denne artikkelen bygger på «[[:en:Al-Nasirah, Syria|Al-Nasirah, Syria]]» frå ,  den 10. juni 2014.* 
*** oppgav desse kjeldene:*
*
Ezequiel Garay

**Ezequiel Marcelo Garay González** () er ein argentinsk fotballspelar som i 2014 spela for Benfica i den portugisiske fotballigaen og for det argentinske landslaget. Han vart seriemeister i Argentina med Newell's Old Boys i apertura-sesongen i 2004, og seriemeister i Portugal med Benfica i 2014. Han var med på å vinna U20-VM med Argentina i 2005 og sommar-OL i 2008.
Al-Huwash

**Al-Huwash** (arabisk الحواش, *al-Ḥwāsh*) er ein gresk-ortodoks kristen by nordvest i Syria like ved grensa til Libanon og som administrativt høyrer til Homs guvernement. Av byar i nærleiken finn ein al-Husn og Marmarita i vest, Shin i aust og Talkalakh i sørvest. I følgje Statistisk sentralbyrå i Syria (CBS) Hawash eit folketal på 4&nbsp;067 i 2004. Alle innbyggjarane er kristne, og det same er innbyggjarane i landsbyane i området. 

Han ligg midt i eit barskogdekt fjell som er ein populær feriestad om sommaren. Hawash er den største landsbyen i Wadi al-Nasarah («Dalen til dei kristne») i regionen Homs.(ein viktig historisk stad og populær turistdestinasjon.)

## Namnesoge
Namnet **Huwash** kjem frå *Hoshe* som er arabisk for «kjoleliv» eller ein stad med blomar. Det har òg blitt foreslått at *Wash* er eit ord frå syrisk som tyder 'godt jordsmonn'.

## Historie
Al-Huwash er datert attende til 1700-talet. I lag med mange andre landsbyar i området flytta dei første innbyggjarane i området til Hawash frå Libanon og den sørlege Hauran-sletta. 

## Kjelder

**Denne artikkelen bygger på «[[:en:Al-Huwash|Al-Huwash]]» frå ,  den 10. juni 2014.* 
*** oppgav desse kjeldene:*
*Offisiell nettstad 
*Al-Wadi International University
* HPU Al-hwash Private University
* Alhwash In Wikimapia
Hugo Campagnaro

**Hugo Armando Campagnaro** () er ein argentinsk fotballspelar som i 2014 spela for Inter i italiensk Serie A og for det argentinske landslaget. Han vart cupmeister i Italia med Napoli i 2009.
Arihah-distriktet

**Ariha-distriktet** (arabisk **منطقة أريحا**) er eit distrikt (mantiqah) i Idlib guvernement i Syria. I folketeljinga i 2004 hadde det eit folketal på 177&nbsp;005. Senteret i distriktet er byen Ariha.

## Inndelingar
Distriktet Arihah er delt inn i tre underdistrikt eller nāḥiyaer (folketala er frå folketeljinga i 2004):
*Ariha nahiyah (ناحية أريحا): folketal 83&nbsp;487.
*Ihsim nahiyah (ناحية احسم): folketal 65&nbsp;409.
*Muhambal nahiyah (ناحية محمبل): folketal 27&nbsp;098.

## Kjelder

**Denne artikkelen bygger på «[[:en:Arihah District|Arihah District]]» frå ,  den 10. juni 2014.* 
*** oppgav desse kjeldene:*
Talkalakh

**Talkalakh** (arabisk: تلكلخ) er ein by nordvest i Syria som administrativt høyrer til Homs guvernement og som er senteret i Talkalakh-distriktet like nord for grensa til Libanon og vest for Homs. I følgje Statistisk sentralbyrå i Syria (CBS) Talkalakh eit folketal på 18&nbsp;412 i 2004.

I den osmanske tida, på 1700- og 1800-talet, var Talkalakh heimstaden til den rike og viktige Danadisha-klanen (òg skrive Dandashi). Dei konkurrerte hardt med al-Jundi-familien i Talbiseh og Hama.

Folk i byen har handel og offentlege tenester som hovudnæringa si. Han har seks moskéar og to hovudplassar: Al Hurria- og Al Saha Al Amma-plassen.

## Den syriske borgarkrigen
Den 15. mai 2011, som ein del av den syriske borgarkrigen, bomba den syriske hæren Talkalakh etter at hæren vart angripen i byen dagen før. Sju sivile vart drepne og minst 2&nbsp;000 innbyggjarar prøvde å flykte frå byen til Libanon.

Talkalah var ein av dei første byane i 2011 som gjorde opprør mot dei syriske styresmaktene. Dei syriske styrkane gjekk fleire gonger til åtak på byen og gjorde store skadar. Eit av dei mest brutale åtaka skjedde 14. mai 2011 då han vart bombardert med tanks, rakettar og militæret trengde seg inn i byen. Kring 27 menneske mista livet i åtaket, og sidan den gong har byen vore prega av uro og fleire åtak frå militsen til Assad.

Ein innbyggjar hevda at Shabiha-militsen gjekk til åtak på Sunni-innbyggjarane, og fortalte at «Byen Talkalakh er tom for folk. Dei fleste har flykta til Libanon,». Resten av Sunni-innbyggjarane held fram protestane mot styresmaktene og gjekk til åtak på alawittar-strøk i byen for å syne sinnet sitt mot Bashar al-Assad og den alawittar-dominerte regjeringa.

Den 12. februar 2013 avslørte ein CNN-reporter i Talkalakh at sjølve byen vart kontrollert av opprørarane, sjølv om regjeringsstyrkane berre var nokre få meter unna og kringsette byen. Det var likevel ingen kampar i og rundt byen takka vere ein spinkel våpenvikle som ein lokal sjeik hadde forhandla fram med eit alawittar-medlem av parlamentet. Våpenkvilen enda i juni 2013 då regjeringsstyrkane dreiv ut opprørarane og tok kontroll over byen.

## Kjelder

**Denne artikkelen bygger på «[[:en:Talkalakh|Talkalakh]]» frå ,  den 10. juni 2014.* 
*** oppgav desse kjeldene:*
*
Hadidah

**Hadidah** (arabisk حديدة, òg skrive **Hadideh**) er ein by nordvest i Syria i Homs guvernement, vest for Homs og like aust for grensa til Libanon. Av stader i nærleiken finn ein Liftaya i søraust, Khirbet al-Hamam i aust, Shin i nord, al-Mazinah og al-Huwash i nordvest, og al-Zarah og Talkalakh i vest. I følgje Syrisk statistisk sentralbyrå (CBS), hadde Hadidah eit folketal på 2&nbsp;544 i 2004. Han er det administrative senteret i Hadidah *[[nahiyah]]* («underdistrikt») som består av 27 stader med eit samla folketal på 25&nbsp;998 i 2004. Innbyggjarane i byen er hovudsakleg alawittar.

## Kjelder


**Denne artikkelen bygger på «[[:en:Hadidah|Hadidah]]» frå ,  den 10. juni 2014.* 
*** oppgav desse kjeldene:*
*
*
Pablo Zabaleta

**Pablo Javier Zabaleta Girod** () er ein argentinsk fotballspelar som i 2014 spela for Manchester City i engelsk Premier League og for det argentinske landslaget. Han vart seriemeister i England med Manchester City i 2012 og 2014. I 2008 var han med på å vinna OL-gull med Argentina. Han vart kåra til årets spelar i Manchester City i 2012/13-sesongen.
Fernando Gago

**Fernando Rubén Gago** () er ein argentinsk fotballspelar som i 2014 spela for Boca Juniors i den argentinske fotballigaen og for det argentinske landslaget. Han vart seriemeister i Argentina med Boca i 2005 og 2006, i Spania med Real Madrid i 2007 og 2008 og i Argentina igjen med Vélez Sársfield i 2013. Han var med på å vinna U20-VM i 2005 og fotballturneringa under sommer-OL i 2008 med Argentina.
Lucas Biglia

**Lucas Rodrigo Biglia** () er ein argentinsk fotballspelar som har spela for AC Milan, SS Lazio og for det argentinske landslaget. Han vart seriemeister i Belgia med Anderlecht i 2007, 2010, 2012 og 2013. Han var med på å vinna U20-VM i 2005 med Argentina. I 2007, medan han spelte for Anderlecht, vart han kåra til årets unge fotballspelar i Belgia.

## Kjelder
Enzo Pérez

**Enzo Nicolás Pérez** () er ein argentinsk fotballspelar som i 2014 spela for Benfica i den portugisiske fotballigaen. Han har òg landskampar for Argentina. Han vart seriemeister i Argentina med Estudiantes de La Plata i apertura-sesongen i 2010 og vann Copa Libertadores med same klubben i 2009. I 2014 vart han seriemeister i Portugal med Benfica.
Agustín Orión

**Agustín Ignacio Orión** () er ein argentinsk fotballspelar som i 2014 spela for Boca Juniors i den argentinske fotballigaen. Han har òg landskampar for Argentina. Han vart seriemeister i Argentina med San Lorenzo i clausura-sesongen i 2007,  med Estudiantes de La Plata i apertura-sesongen i 2010 og med Boca Juniors i apertura-sesongen i 2011.
Osmundnes

**Osmundnes** er eit klyngjetun i Gloppen kommune i Vestland. Garden ligg på austsida av Hyefjorden, og eit særpreg ved tunet er dei store vernemurane mot snøskred. Garden Osmundnes er nemnt i kjelder tilbake til mellomalderen, og nokre av bygningane kan ha ein svært høg alder sjølv om dei fleste truleg er bygt i perioden 1700-1900.
 
Osmundnes vart freda av Riksantikvaren juni 2014.

## Bakgrunnsstoff
* Klyngjetunet på Osmundnes i Gloppen er freda - Riksantikvaren.no
* Fylkeskommunen foreslår å frede Osmundnes i Gloppen
* Gardstunet på Osmundneset i Hyefjorden - Sogn og Fjordane fylkesarkiv
*
Federico Fernández

**Federico Fernández** () er ein argentinsk fotballspelar som spelar for Newcastle United. 

Han har tidlegare spelt for den argentinske klubben Estudiantes, den spanske klubben Getafe og den italienske klubben Napoli. Han vart tatt ut i den argentinske VM-troppen til fotball-VM i Brasil 2014. 

Han vart seriemeister i Argentina med Estudiantes i apertura-sesongen i 2010 og vann òg Copa Libertadores med klubben i 2009. Med Napoli vart han cupmeister i Italia i 2012 og 2014.

## Kjelder
Rodrigo Palacio

**Rodrigo Sebastián Palacio** () er ein argentinsk fotballspelar som i 2014 spela for Inter i italiensk Serie A og for det argentinske landslaget. I 2008 vart han seriemeister i Argentina med Boca Juniors i apertura-sesongen. Han vart Inter sin toppskårar i serien i 2012/13- og 2013/14-sesongen.
Ricardol Álvarez

**Ricardo Gabriel Álvarez** () er ein argentinsk fotballspelar som i 2014 spela for Inter i italiensk Serie A. Han har òg landskampar for Argentina. Han vart seriemeister i Argentina med Vélez Sársfield i clausura-sesongen i 2009 og i clausura-sesongen i 2011.
Ariha i Syria

**Ariha** (arabisk أريحا, òg kalla **Rīḥā**, arabisk ريحا) er ein by nord i Syria i Idlib guvernement, sør for Idlib. Av stader i nærleiken finn ein Urum al-Jawz i sørvest, Sarjah i sør, Kafr Latah i søraust, Maar Bilit i aust, al-Nayrab i nordaust, Nahlaya og al-Mastumah i nord, Kurin i nordvest og Maataram i vest. I følgje Syrisk statistisk sentralbyrå, hadde Ariha eit folketal på 39&nbsp;501 i 2004. Byen er òg det administrative senteret i Ariha-distriktet, og Ariha *[[nahiyah]]* (nahiyah) som består av 24 stader med eit samla folketal på 83&nbsp;487 i 2004.

## Den syriske borgarkrigen
Ariha var åstad for kampar mellom regjerings- og opprørsstyrkar. Den 24. august 2013 tok opprørarane Ariha. Etter 10 dagar med bombing tok regjeringsstyrkane byen attende den 3. september.

## Kjelder

**Denne artikkelen bygger på «[[:en:Ariha, Syria|Ariha, Syria]]» frå ,  den 10. juni 2014.* 
*** oppgav desse kjeldene:*
Harem-distriktet

**Harem-distriktet** (arabisk **منطقة حارم**) er eit distrikt (mantiqah) i Idlib guvernement i Syria. I folketeljinga i 2004 hadde det eit folketal på 175&nbsp;482. Senteret i distriktet er byen Harem.

## Inndelingar
Distriktet Harem er delt inn i seks underdistrikt eller nāḥiyaer (folketala er frå folketeljinga i 2004):
*Harem nahiyah (ناحية حارم): folketal 12&nbsp;894.
*Al-Dana nahiyah (ناحية الدانا): folketal 60&nbsp;058.
*Salqin nahiyah (ناحية سلقين): folketal 47&nbsp;939.
*Kafr Takharim nahiyah (ناحية كفر تخاريم): folketal 14&nbsp;772.
*Qurqina nahiyah (ناحية  قورقينا): folketal 12&nbsp;552.
*Armanaz nahiyah (ناحية أرمناز): folketal 27&nbsp;267.

## Kjelder

**Denne artikkelen bygger på «[[:en:Harem District|Harem District]]» frå ,  den 10. juni 2014.* 
*** oppgav desse kjeldene:*
Marcos Rojo

**Faustino Marcos Alberto Rojo** () er ein argentinsk fotballspelar. Han spelar per 2022 for den klubben Boca Juniors. Sidan 2011 har han delteke i 61 landskampar for Argentina.

Tidlegare spelte Rojo for Sporting Lisboa i den portugisiske fotballigaen. Han har vorte seriemeister i Argentina med Estudiantes og vann òg Copa Libertadores med klubben.
Brakakledning

**Brakakledning** (eller **sprakakledning**) er ein måte å kle stavbygde vegger på, der det vert nytta brakakvistar heller enn bord. Det er i hovudsak ein vestlandsk skikk, og ein byggjemåte som har vore nytta frå førhistorisk tid og, sume stader, fram til mellomkrigstida.

Veggen vert bygt ved at tilkappa kvistar vert fletta mellom stokkar. Kvistane har baret på. Det går om lag 200 kvistar på ein kvadratmeter, og difor gjerne 25&nbsp;000 kvistar på ei løe. Kvistane vert tredd for hand, og arbeidet er tidkrevjande. Resultatet vert ein ikkje-berande vegg som er vasstett, men haldbar og luftig.

## Kjelder
Ezequiel Lavezzi

**Ezequiel Iván Lavezzi ** () er ein argentinsk fotballspelar som i 2014 spela for Paris Saint-Germain i fransk Ligue 1 og for det argentinske landslaget. Han vart seriemeister i Argentina med San Lorenzo i clausura-sesongen i 2007 og i Frankrike med Paris Saint-Germain i 2013. Han har òg vorte cupmeister i Italia med Napoli, i 2012. I 2008 var han med på å ta OL-gull i fotball med Argentina.
José María Basanta

**José María Basanta Pavone** () er ein argentinsk fotballspelar som i 2014 spelar for Monterrey i den mexicanske fotballigaen. Han har òg landskampar for Argentina. Han vart seriemeister i Mexico med Monterrey i apertura-sesongen i 2009 og i clausura-sesongen i 2010. Han var med på å vinna CONCACAF sin meisterliga med Monterrey i 2011, 2012 og 2013.
Stortingsrepresentantar 1898-1900

**Stortingsrepresentantar 1898-1900** er ei liste over stortingsrepresentantane i valperioden frå 1898 til 1900. Stortinget hadde totalt 114 representantar, fordelt med 79 til Venstre, 22 til Høgre, 8 til Det Moderate Venstre, medan 5 manglar partitilknyting.

## Landkrinsar

### Smaalenenes Amt

### Akershus Amt

### Hedemarkens Amt

### Kristians Amt

### Buskerud Amt

### Jarlsberg og Larviks amt

### Bratsberg Amt

### Nedenes amt

### Lister og Mandal amt

### Stavanger amt

### Søndre Bergenhus Amt

### Nordre Bergenhus Amt

### Romsdals Amt

### Søndre Trondhjems Amt

### Nordre Trondhjems Amt

### Nordlands Amt

### Tromsø Amt

### Finmarkens Amt

## Bykretser

### Fredrikshald

### Sarpsborg

### Fredrikstad

### Moss og Drøbak

### Kristiania, Hønefoss og Kongsvinger

### Lillehammer, Hamar og Gjøvik

### Drammen

### Kongsberg

### Holmestrand

### Tønsberg

### Larvik og Sandefjord

### Brevik

### Porsgrund

### Skien

### Kragerø

### Østerrisør

### Arendal og Grimstad

### Kristiansand

### Flekkefjord

### Stavanger og Haugesund

### Bergen

### Aalesund og Molde

### Kristiansund

### Trondhjem og Levanger

### Tromsø og Bodø

### Hammerfest, Vardø og Vadsø

## Bakgrunnsstoff
*Norsk samfunnsvitenskapelig datatjeneste
Harem i Syria

**Harem** (arabisk **حارم**) er ein by i Syria i Idlib guvernement. Han ligg 160 meter over havet og har eit innbyggjartal på 21&nbsp;934 (2004). Harem ligg ved grensa til Tyrkia, 55&nbsp;km vest for Aleppo.

## Historie
Det ligg ei viktig borg i Harem som vart bygd i ein unik militærstil. Bygn ligg langs ruta mellom Antiokia og Aleppo, og har eksistert sidan bysantinsk tid. Borga var opphavleg bysantinsk og vart bygd av Nikeforos, kort tid etter 959, før han så fall til arabarane og så seldsjukk-tyrkarane. I 1097 vart han erobra av krossfararane som heldt byen til 1119, utanom ei kort stund i 1089 då han vart teken av muslimske arabarar.

Han fall til Nur Al Din i 1149, så attende til krossfararane i 1158 og så igjen attende til Nur Al Din i 1164. Då mongolane invaderte på 1200-talet, vart mykje av Harem øydelagd, inkludert borga. Det som er att etter borga er datert attende til kampane mellom muslimane og krossfararane mellom 1164 og 1268. Krossfararborgar vart bygd opp at av sonen til Saladin, Malik Al Zaher Ghazi. Som ein del av den syriske revolusjonen har syriske opprørarar teke kontroll over byen.

## Kjelder

**Denne artikkelen bygger på «[[:en:Harem, Syria|Harem, Syria]]» frå ,  den 10. juni 2014.* 
*** oppgav desse kjeldene:*
Al-Dana i Syria

**Al-Dana** (arabisk الدانا) er ein by nord i Syria i Idlib guvernement, nord for Idlib, 38 kilometer vest for Aleppo, og like aust for grensa til Tyrkia. Av stader i nærleiken finn ein Sarmada i sørvest, Tell al-Karamah i sør, Atarib i søraust, Turmanin i nordaust, Salwah i nord og Qah i nordvest. I følgje Syrisk statistisk sentralbyrå, hadde al-Dana eit folketal på 14&nbsp;208 i 2004. Byen er òg det administrative senteret i al-Dana *[[nahiyah]]* som består av tretten landsbyar med eit samla folketal på 60&nbsp;058. Al-Dana vart kjend for indigofargestoffindustrien som sidan har forsvunne.

## Historie
Al-Dana er identifisert som den arameiske byen «Adennu» eller «Adinnu». Adennu var den første arameiske byen som vart erobra av assyrarane under felttoget til Shalmaneser III mot Syria i 853 fvt. Byen vart erobra utan motstand.
 
Som ein del av dei såkalla Daudebyane har al-Dana og området rundt fleire ruinar frå antikken, datert til 200- og 300-talet fvt. Ein godt bevart romersk pyramideforma grav, laga av gul stein og utførlege utskjeringar, ligg nord for sentrum av den moderne byen. Ein romersk port og dørforheng til fleire andre romerske byggverk er òg bevart.

Seint på 1000-talet vart al-Dana og nærliggande Sarmada plyndra av krossfararane. I 1220-åra vitja den syrisk geografen Yaqut al-Hamawi al-Dana og noterte at han låg i sida av Libanonfjella nær Aleppo i al-'Awasim-området. Han skildra landsbyen som ein «særs gammal stad» i nærleiken av ein «stor plattform, vid som ein hesteløpsbane, skoren inn i åssida, firkanta og flat. I senteret låg ein kuppel med ei grav under.»

Midt på 1800-talet vitja al-Dana av den engelske turisten James Silk Buckingham som skreiv at landsbyen vart bygd i åssida av ei klippe i midten av ei sletta. Dei fleste husa vart bygd frå ruinar av eldre strukturar og Buckingham meinte å kunne sjå at al-Dana tidlegare hadde vore ein viktig busetnad. Kring 500 muslimar budde i landsbyen og heldt gudstenester i ein liten moské, med ein minaret og seks kuplar.

## Kjelder


**Denne artikkelen bygger på «[[:en:Al-Dana, Syria|Al-Dana, Syria]]» frå ,  den 10. juni 2014.* 
*** oppgav desse kjeldene:*
*
*
*
*
*
*
*
Salqin

**Salqin** (arabisk سلقين) er ein by i Syria i Idlib guvernement. Av stader i nærleiken finn ein Kafr Takharim i søraust, Abu Talha i sør, Dalbiyah i sørvest, al-Alani i nordvest og Isqat i nordaust. Salqin er senteret i ein *[[nahiya]]* (nahiyah) og hadde eit folketal på 23&nbsp;700 i 2004. Innbyggjarane er hovudsakleg sunnimuslimar, men her er òg eit lite alawittar-samfunn.

Byen ligg sør i Orontesdalen, 460 meter overh avet. Det veks oliven og frukttre kring Salqin. Det vert eksportert varer frå desse frukthagane i tillegg til grønsaker. Jordbruket nyt godt av dei mange mange kjeldene i Salqin.

Salqin vart nemnt i mellomalderen av den muslimske historikaren Izz al-Din ibn Shaddad al-Halabi som ein stad der ein av 22 forlatne eller ruinerte festningar låg i Aleppo-området. Ho vart truleg øydelagd under mongolinvasjonane av Syria på 1200-talet. Mamelukkane fekk makta i området på den tida og bygde ikkje opp att festninga i Salqin.

Ein tidlegare utdanningsminister og to tidlegare guvernørar i Homs og Raqqah var frå Salqin. I november 2012, under den syriske borgarkrigen, erobra syriske opprørar byen frå regjeringsstyrkar. I følgje antiregjeringsaktivistar, støtta kring 70 % av innbyggjarane i Salqin regjeringa til Bashar al-Assad i januar 2013. Dette har ført til spaningar, men ikkje særleg vald mellom dei to sidene.

## Kjelder

**Denne artikkelen bygger på «[[:en:Salqin|Salqin]]» frå ,  den 10. juni 2014.* 
*** oppgav desse kjeldene:*
*
*
Cristian Rodríguez

**Cristian Gabriel Rodríguez Barotti** () er ein uruguayansk fotballspelar som i 2014 spelar for Atlético Madrid i spansk Primera Division, og på Uruguay sitt landslag. Han vart seriemeister i Uruguay med Peñarol i 2003, i Portugal med Porto i 2009, 2011 og 2012 og i Spania med Atlético Madrid i 2014. i 2011 var han med på å vinna Europaligaen med Porto, og same året var han med i Uruguay sin landslagstropp som vann Copa América.
Abel Hernández

**Abel Mathías Hernández Platero** () er ein uruguayansk fotballspelar som i 2014 spela for Palermo i den italienske fotballigaen, og på Uruguay sitt landslag. I 2011 var han med i Uruguay sin landslagstropp som vann Copa América.
Gastón Ramírez

**Gastón Ezequiel Ramírez Pereyra** () er ein uruguayansk fotballspelar som i 2014 spela for Southampton i engelsk Premier League og for Uruguay sitt landslag. Han vart seriemeister i Uruguay med Peñarol i 2010.
Álvaro Rafael González

**Álvaro Rafael González Luengo** () er ein uruguayansk fotballspelar som i 2014 spela for Lazio i italiensk Serie A og for Uruguay sitt landslag. Han vart seriemeister i Argentina med Boca Juniors i apertura-sesongen i 2008 og cupmeister i Italia med Lazio i 2013. I 2011 var han med på å vinna Copa América med Uruguay.
Ignazio Abate

**Ignazio Abate** () er ein italiensk fotballspelar, som i 2014 spelte for AC Milan i italiensk Serie A og for det italienske landslaget.
Rodrigo Muñoz

**Rodrigo Martín Muñoz Salomón** () er ein uruguayansk fotballspelar som i 2014 spela for Libertad i Paraguay. Han vart seriemeister i Uruguay med Nacional i 2009 og 2011. I 2014 vart han tatt med i Uruguay sin tropp til fotball-VM i Brasil.
José María Giménez

**José María Giménez de Vargas** () er ein uruguayansk fotballspelar som i 2018 spela for Atlético Madrid i spansk Primera Division. Han var med på å bli seriemeister i Spania med Atlético Madrid i 2014.
Salvatore Sirigu

**Salvatore Sirigu** () er ein italiensk fotballspelar som mellom anna har spela for Paris Saint-Germain i fransk Ligue 1. Han har òg landskampar for Italia. Han vart seriemeister i Frankrike med PSG i 2013 og 2014. I 2012 var han med i troppen som reservekeeper då Italia tok sølv i fotball-EM. Han vart kåra til årets keeper i den franske ligaen i 2013 og 2014.
Samuline Seljeset

**Samuline Seljeset** () var ein norsk folkemusikar frå Nordfjord. 

## Bakgrunn
Samuline Seljeset vart fødd på garden Muldsvor i Hornindal kommune i Nordfjord, på grensa til Sunnmøre. Foreldra var Anders Rasmussen og Anne Olsdatter. 
Ho hadde tre sysken, ein gut og to jenter. Både broren Rasmus og systrene Synneve og Ingeborg spelte fele. 

## Læremeistrar
Den omreisande spelemannen «Blinde-Rasmus» var læremeistar til Rasmus på Moldsvor då Samuline var lita jente, og medan karane spelte gjekk ho rundt og lytta. Ein annan spelemann som reiste rundt i Hornindal var Loms-Jakup eller Fel-Jakup som har var kjend som andre stader i landet. Namnet hans var Jakop Olsen Felodden og han var ein vidkjend spelemann med høgt utvikla teknikk. 

## Familieliv
10. juli 1825 vart Samuline gift med Elling Andersen, og då gifte ho seg til garden Seljeset, som låg litt lengre ned i dalen. Elling og Samuline fekk ni born, men ikkje alle borna vaks opp. Historia fortel at Elling vart sur og furten når Samuline steig til hest og reiste på spelferd, for då laut han sjølv sjå etter garden og passe borna.

## Eit musikalsk ettermæle
Mange kjende spelemenn er etterkommarar etter Samuline Seljeset. Synnøve Hjellbakk Hole og Gunn Gausemel, båe kjend frå gruppa Honndalstausene, er firmenningar og tipp-tipp-tipp-oldeborna til Samuline Seljeset. Songaren Elling Seljeset er Gunn Gausemel sin oldefar. Også felespelarane Lars, Andreas, Oskar og Svein Hjellbakk er Samuline Seljeset sine etterkommarar.

## Kjelder

*Samuline Seljeset - felespelar før pietismen, Kvinnestemmer frå Sogn og Fjordane 
*Bergljot Engeset (1984) ''Kvinnelege Spelemenn''
Andrea Barzagli

**Andrea Barzagli** () er ein italiensk tidlegare fotballspelar, fødd i Fiesole, som har spela i forsvaret til den italienske klubben Juventus. Han har spela 50 landskampar (sommaren 2014) for Italia, fast i startoppstillinga under fotball-EM 2012 då Italia nådde finalen. Under VM i fotball 2006 spelte han to kampar i turneringa, som enda med VM-gull for Italia. 
 
### Klubbspel
Perioden 1998-2003 spelte Barzagli på lågare nivå i italiensk klubbfotball. Frå seriestart hausten 2003 spelte han for fyrste gong i Serie A. Etter ein sesong i Chievo vart han overført til Palermo sommaren 2004, ein klubb han spelte for i fire sesongar.

Sommaren 2008 gjekk Barzagli til den tyske klubben Wolfsburg, og vann seriegull i sin fyrste sesong. I januar 2011 vart han overført til italienske Juventus i Serie A. Med storklubben frå Torino vart han italiensk seriemeister tre år på rad; 2012-14.

### Landslagsspel
Barzagli deltok på Italia sitt OL-lag som tok bronsemedalje under sommar-OL 2004. Same hausten, i november 2004 fekk han sin A-landslagadebut mot Finland. Under VM i fotball 2006 spelte han to kampar for verdsmeisterlaget, i kvartfinalen stilte han i staden for suspenderte Marco Materazzi. Han deltok i fotball-EM 2008, men deretter skulle det gå tre år før han atter fekk plass i fyrstellevaren på landslaget. Sidan oktober 2011 har han ofte vore på plass i midtforsvaret til Italia, både under EM 2012 og VM 2014.

### Merittar
*VM-gull 2006 for Italia
*EM-sølv 2012 for Italia
*OL-bronse 2004 for Italia
*Tysk seriemeister 2009 med Wolfsburg
*Italiensk seriemeister 2012, 2013 og 2014 med Juventus
Antonio Candreva

**Antonio Candreva** () er ein italiensk fotballspelar som spelar for Inter Milan (2020).

I 2014 spelte han for for Lazio i italiensk Serie A og for landslaget til Italia. Han var med på å vinna den italienske cupen med Lazio i 2013. I 2013/14-sesongen var han Lazio sin toppskårar i serien.
Alessio Cerci

**Alessio Cerci** () er ein italiensk fotballspelar. I 2014 spela han for Torino i italiensk Serie A og for landslaget til Italia.
Mattia Perin

**Mattia Perin** () er ein italiensk fotballspelar som i 2014 spela som keeper for Genoa i italiensk Serie A. I 2014 vart han tatt ut i Italia sin tropp til fotball-VM i Brasil.
Stortingsrepresentantar 1907-1909

**Stortingsrepresentantar 1907-1909** er ei liste over stortingsrepresentantane i valperioden frå 1907 til 1909. Stortinget hadde totalt 123 representantar, fordelt med 72 til Venstre, 37 til Samlingspartiet, 10 til Det norske Arbeidarparti og 4 til Arbeiderdemokratene.

## Landkrinsar

### Smaalenenes amt

### Akershus amt

### Hedemarkens amt

### Kristians amt

### Buskeruds amt

### Jarlsberg og Larviks amt

### Bratsberg amt

### Nedenes amt

### Lister og Mandals amt

### Stavanger amt

### Søndre Bergenhus amt

### Nordre Bergenhus amt

### Romsdals amt

### Søndre Trondhjems amt

### Nordre Trondhjems amt

### Nordlands amt

### Tromsø amt

### Finmarkens amt

## Bykrinsar

### Fredrikshald

### Sarpsborg

### Fredrikstad

### Moss og Drøbak

### Kristiania

### Lillehammer, Hamar, Gjøvik og Kongsvinger

### Drammen

### Kongsberg og Hønefoss

### Holmestrand

### Tønsberg

### Larvik og Sandefjord

### Brevik

### Porsgrund

### Skien

### Kragerø

### Østerrisør

### Arendal og Grimstad

### Kristiansand

### Flekkefjord

### Stavanger

### Haugesund

### Bergen

### Aalesund og Molde

### Kristiansund

### Trondhjem og Levanger

### Bodø og Narvik

### Tromsø

### Hammerfest, Vardø og Vadsø

## Bakgrunnsstoff
*Norsk samfunnsvitenskapelig datatjeneste
Bjørn Gundersen

**Bjørn Henrik Gundersen** () var ein norsk friidrettsutøvar frå Elverum som representerte Elverum IL. Perioden 1947-54 vart han tre gongar norsk meister i høgdehopp.

## Aktiv
Gundersen vart norsk meister i høgdehopp i 1947, 1951 og 1954. Under dei olympiske leikane i Helsingfors i 1952 vart han nummer åtte med 1,90 meter.

Gundersen sette sin personlege rekord heime på Elverum i august 1954, då han svinga seg over 1,96 m. Han var aktiv i 1958.

### Medaljar i norske meisterskap
* 1947: Gull – 1,93 m, framom Birger Leirud (1,93 m)
* 1948: Bronse – 1,93 m
* 1951: Gull – 1,93 m, framom Eivind Wigstøl (1,80 m)
* 1952: Sølv – 1,90 m, bakom Birger Leirud (1,90 m)
* 1953: Sølv – 1,90 m, bakom Tormod Holand (1,90 m)
* 1954: Gull – 1,93 m, framom Bjørn Thorkildsen (1,93 m)
* 1955: Bronse – 1,80 m

## Kjelder
* NFIF-heimeside
Alberto Aquilani

**Alberto Aquilani** () er ein italiensk fotballspelar som i 2014 spela for Fiorentina i italiensk Serie A og for Italia sitt landslag. Han vart cupmeister i Italia med Roma i 2007 og 2008.
Sofa av Frank Zappa

«**Sofa**» er ein song av den amerikanske musikaren Frank Zappa. I 1993, året då Zappa døydde, spelte Steve Vai «Sofa» på hyllestalbumet *[[Zappa's Universe]]*. Denne versjonen vann Grammy-prisen for beste rockeinstrumental i 1994. Dette var den første av Vai sine tre Grammy-prisar.

## Utgåver
Opphavleg vart «Sofa» berre spelt på konsertar og var lenge ein lengre komposisjon i tida då Flo and Eddie song med Zappa og der Mark Volman lata som om han var ein sofa. I 1975 kom «Sofa» ut på albumet *[[One Size Fits All]]* som ein instrumentalversjon og ein vokal versjon (**Sofa No.1** og **Sofa No.2**.) Det er ein stor sofa midt på plateomslaget til *One Size Fits All* og initialane til albumtittelen, «OSFA» kan omarrangerast og stave «SOFA».  Same året vart «Sofa No.2» gjeve ut som singel og då kalla «**Du Bist Mein Sofa**». Den same songen som vart kalla «Sofa No. 1» vart kalla «Sofa» og gjeven ut på konsertalbumet *[[Zappa in New York]]* i 1976. På albumet *[[You Can't Do That on Stage Anymore, Vol. 1]]*, inneheld «**Sofa #1**» vokal og «**Sofa #2**» er instrumentalversjonen. På både «One Size Fits All» og «You Can't Do That On Stage Anymore, Vol. 1» er «Sofa No./#1» spor nummer 3, medan «Sofa No./#2» endar albumet. Han vart kalla «**Divan**» på albumet Playground Psychotics. «Sofa» er ein songane Zappa har referert mest til i diskografien sin.

## Tekst og tyding

Den vokale versjonen av «Sofa» inneheld tekst på både tysk og engelsk. I følgje kritikarar var det fordi han inneheld tysk at han skilde seg mest ut på plata. Den engelske teksten handlar om forskjellige delar av naturen (himmelen, vatnet og skyene), medan teksten på tysk forklarar korls dei er «spisekroken til sofane i krom» og «alle dagar og alle netter». Alt i alt kom «Sofa» til som følgje av Zappa sin fascinasjon for tyskarar då han turnerte i Europa.

## Ya Hozna

«Ya Hozna» frå albumet *[[Them Or Us]]* frå 1984, er hovudsakleg «Sofa No.2» spelt baklengd. Han inneheld òg delar av «Lonely Little Girl» frå *[[We're Only In It For The Money]]* og «Valley Girl»  frå *[[Ship Arriving Too Late To Save A Drowning Witch]]* spelt baklengs.

## Innhald

**7"**

A. «Du Bist Mein Sofa» - 2:38 
B. «Stink-Foot» - 4:25

## Kjelder

**Denne artikkelen bygger på «[[:en:Sofa (Frank Zappa song)|Sofa (Frank Zappa song)]]» frå ,  den 11. juni 2014.* 
*** oppgav desse kjeldene:*
Johnny «Guitar» Watson

**John «Johnny 'Guitar'» Watson, Jr.** () var ein amerikansk blues, soul og funkmusikar og låtskrivar. Han var ein prangande showmann og elektrisk gitarist i same stil som T-Bone Walker, og spelte musikk i 1950- og 1960-åra med ein viss suskess. Han fekk ein ny vår i 1970-åra med disco og funk med hittar som «Ain't That a Bitch», «I Need It» og «Superman Lover». Platekarrieren hans varte nesten i 40 år og den største hitten hans var «A Real Mother For Ya» frå 1977.

Watson døydde av hjarteåtak på scenen i Yokohama i Japan.

## Diskografi

### Album
* 1958 *Gangster Of Love* (King)
* 1963 *I Cried For You* (Cadet 4056) (med Watson på piano)
* 1963 *Johnny Guitar Watson* (King)
* 1964 *The Blues Soul Of Johnny Guitar Watson*
* 1965 *Larry Williams Show with Johnny Guitar Watson*
* 1967 *Bad*
* 1967 *In The Fats Bag*
* 1967 *Two for the Price of One*
* 1973 *Listen* (Fantasy 9437)
* 1975 *I Don't Want To Be A Lone Ranger* (Fantasy 9484)
* 1975 *[[The Gangster Is Back]]*
* 1976 *[[Ain't That a Bitch]]* (DJM 3)
* 1976 *[[Captured Live]]*
* 1977 *[[A Real Mother For Ya]]*
* 1977 *[[Funk Beyond the Call of Duty]]* (DJM 714)
* 1978 *Giant* (DJM 19)
* 1978 *Gettin' Down with Johnny «Guitar» Watson*
* 1979 *What the Hell Is This?* (DJM 24)
* 1980 *Love Jones*
* 1981 *Johnny «Guitar» Watson and the Family Clone*
* 1982 *That's What Time It Is*
* 1984 *Strike on Computers*
* 1985 *Hit the Highway*
* 1992 *Plays Misty*
* 1994 *Bow Wow* (Wilma 71007)

### Singlar

## Kjelder

## Bakgrunnsstoff
* Diskografi på Soulful Kinda Music.
* Johnny Guitar Watson på All About Jazz.
* Johnny Guitar Watson på Find A Grave.
* Johnny Guitar Watson Audio Interview at the Internet Archive.
Gjensidig forståing

**Gjensidig forståing** er ein slik nærleik mellom to eller fleire språk eller dialektar at talarane av dei kan forstå einannan utan å anstrengje seg eller få ytterlegare opplæring. Den gjensidige forståinga kan vere asymmetrisk når brukarar av det eine språket kan forstå brukarar av det andre lettare enn omvendt. Saman med ei rekkje sosiolingvistiske faktorar er den gjensidige forståinga eit av kriteria som tillèt å skilje mellom eit språk og ein dialekt. Ho kan vere avgrensa til skriftspråket som i portugisisk og spansk – sjølv om skriftlege standardmålformer av desse to språka er veldig like, møter munnleg komunikasjon vanskar på grunn av forskjellige fonetiske system. Indre utviklingar i laupet av språkhistoria kan òg hindre ho som i dansk og svensk, som tillét mykje høgare grad av gjensidig forståing i mellomalderen i forhold til situasjonen i dag. Den gjensidige forståinga opptrer mellom mange språk i verda og er ofte knytt til eit dialektkontinuum mellom dei.

## Døme på gjensidig forståelege språk
* afrikaans og nederlandsk — delvis og asymmetrisk (lettare for nederlandsktalande å forstå afrikaans enn omvendt
* dansk, norsk og svensk - asymmetrisk og hovudsakleg i skrift
* slovakisk, tsjekkisk og polsk – fyrste to i veldig stor grad med einannan, med polsk delvis (avgrensa til grunnleggjande konsept)
* tyrkisk, aserbajdsjansk, krimtatarsk og gagausisk — asymmetrisk
* tysk og jiddisk – berre i tale på grunn av bruk av forskjellige skriftsystem.

## Referansar
Bongo Fury

***Bongo Fury*** er eit album av Frank Zappa og The Mothers og Captain Beefheart frå 1975. Konsertopptaka på albumet vart innspelt 20. og 21. mai 1975 ved Armadillo World Headquarters i Austin i Texas. Spor 5, 6 og 9 (berre introen) er studioopptak spelt inn i januar 1975 (under innspelinga som gav *[[One Size Fits All]]* og det meste av *[[Studio Tan]]*).

Albumet er er det siste som vart spelt inn av bandet Zappa spelte mykje med tidleg på 70-talet, og som spelte på album som *[[Over-Nite Sensation]]* (1973), *[[Apostrophe (')]]* (1974), *[[Roxy & Elsewhere]]* (1974) og *[[One Size Fits All]]* (1975).

Napoleon Murphy Brock sin vokal er på både «Advance Romance» og som ein av tre harmonistemmer på «Carolina Hard-Core Ecstasy». Captain Beefheart syng på fleire songar. Dette var den einaste turneen hans i lag med bandet til Zappa. Han les òg opp «Sam with the Showing Scalp Flat Top» og «Man with the Woman Head». *Bongo Fury* er òg første gongen Terry Bozzio spelar med Zappa. Han spelte fast med Zappa frå 1975 til 1978. 

## Innhald
Alle songane er framførte av Frank Zappa og Captain Beefheart. Alle songane er skrivne av Zappa, utanom der andre er nemnte. Dette er det siste originale Zappa-albumet som vart omtalt som «[The] Mothers [of Invention]».

## Medverkande
### Musikarar
* Frank Zappa – sologitar, vokal
* Captain Beefheart – munnspel, vokal, handleposar
* George Duke – klaverinstrument, vokal
* Napoleon Murphy Brock – saksofon, vokal
* Bruce Fowler – trombone, fantastisk dansing
* Tom Fowler – bass, òg dansing
* Denny Walley – slidegitar, vokal
* Terry Bozzio – trommer, fukt
* Chester Thompson – trommer (på «200 Years Old» og «Cucamonga»)
* Robert «Frog» Camarena – vokal på «Debra Kadabra» (ikkje oppført på omslaget)

### Produksjon
* Michael Braunstein – lydteknikar
* Frank Hubach – lydteknikar
* Kelly Kotera – lydteknikar
* Kerry McNabb – lydteknikar
* Davey Moire – lydteknikar
* Cal Schenkel – design
* John Williams – fotografi
* Bob Stone – lydteknikar
* Mike Stone – lydteknikar

## Salslister
**Album** - *[[magasinet Billboard|Billboard]]* (USA)

## Kjelder

**Denne artikkelen bygger på «[[:en:Bongo Fury|Bongo Fury]]» frå ,  den 11. juni 2014.* 
*** oppgav desse kjeldene:*
Muffin Man

«**Muffin Man**» er ein song av Frank Zappa. Han finst som eit konsertopptak på konsertalbumet *[[Bongo Fury]]* frå 1975 i lag med Captain Beefheart (Don Van Vliet). Songen byrjar med eit  studio-innspelt parti med tekst av Zappa og følgjer så med refrenget. Songen var inspirert av eit tradisjonelt barnerim, The Muffin Man. Songen avsluttar bådet dette albumet og samlealbumet *[[Strictly Commercial]],* og vart òg nytta som siste song på konsertane til Zappa i mange år etterpå. Tonen i songen er blitt samanlikna med stilen til Jimi Hendrix.

Ein alternativ konsertversjon av «Muffin Man» finst på samlealbumet *[[You Can't Do That on Stage Anymore, Vol. 6]]*. Songen finst òg på albuma *[[Philly '76]],* ** og *[[Halloween av Frank Zappa|Halloween]].*

Sonen til Frank Zappa, Dweezil, har i lag med Zappa Plays Zappa (ZPZ) , spelt «Muffin Man» på mange konsertar.

## Kjelder

**Denne artikkelen bygger på «[[:en:Muffin Man (song)|Muffin Man (song)]]» frå ,  den 11. juni 2014.* 
*** oppgav desse kjeldene:*
* 
* 

## Bakgrunnsstoff
*
Sosiolingvistikk

**Sosiolingvistikk** er eit fagfelt som tek for seg verknaden ulike samfunnsaspekt har på språkbruk, og over verknaden språkbruken har på samfunnet. Samfunnsaspekt som sosiolingvistikken tek for seg, kan til dømes vera kulturelle normer, forventingar og samanhengar. Studiar av språkbruken sin verknad på samfunnet vert ogso kalla for **språksosiologi**. Sosiolingvistikken har mykje til felles med pragmatikk og er historisk sett knytt til språkantropologi, i den grad at det har vorte stilt spørsmål ved sjølve skilnaden mellom desse to vitskaplege felta.

Kjernekonseptet til sosiolingvistikken er sosiolektar, det vil seie språkvarietetar som er brukt av ei viss samfunnsgruppe som kan verte fråskilde frå andre, takka vere slike kriterium som etnisk bakgrunn, religion, status, kjønn, utdanningsnivå, alder og så vidare. Sosiolingvistikken forskar på kor forskjellige sosiolektane er, kva for reglar som styrer dei og i kor stor grad ein kategoriserer individ etter sosiale eller sosioøkonomiske klasser etter om dei følgjer desse reglane. Slik språkbruken varierer frå ein stad til ein annan, varierer han òg i ulike sosiale klasser, og det er dette sosiolingvistikken er mest oppteken av.

## Referansar